เปิดรับลงทะเบียนขาย "หวยดิจิทัล" ถึง 20 พ.ค.นี้
คนแห่ลงทะเบียนขายหวยดิจิทัลท่วมเป้า 2 หมื่นราย ยังเปิดรับสมัครถึง 20 พ.ค.นี้
15 พ.ค. 2565

นายชาญกฤช เดชวิทักษ์ ผู้ช่วยรัฐมนตรีประจำสำนักนายกรัฐมนตรี ประธานคณะอนุกรรมการศึกษาแนวทางและมาตรการในการแก้ไขปัญหาสลากกินแบ่งรัฐบาลเกินราคา เปิดเผยว่า ขณะนี้ มีผู้ลงทะเบียนในระบบซื้อ-จอง ปี 2565 สนใจลงทะเบียนโครงการจำหน่ายสลากดิจิทัล ผ่านแอพพลิเคชันเป๋าตัง-ถุงเงิน กว่า 2 หมื่นราย สูงกว่าเป้าหมายที่ตั้งไว้ว่าจะมีผู้ค้าร่วมโครงการทั้งหมด 1 หมื่นรายทั้งนี้ สำนักงานจะเร่งตรวจสอบคุณสมบัติและให้ผู้ค้าที่ผ่านเกณฑ์เข้ามาทำสัญญาตามลำดับก่อนหลัง เพื่อให้สามารถขายสลากดิจิทัลได้ตามกำหนดในวันที่ 2 มิ.ย. โดยออกรางวัลงวดแรกวันที่ 16 มิ.ย.2565สำหรับผู้ค้ารายใหม่ที่สนใจลงทะเบียน ผ่าน www.glo.or.th ยังสามารถลงทะเบียนได้จนถึงวันที่ 20 พ.ค.2565 ในส่วนที่เกิน จะอยู่ในกลุ่มจัดสรรสลากดิจิทัลในระยะต่อไป ซึ่งสำนักงานมีแผนที่จะเพิ่มจำนวนสลากดิจิทัลในระบบ โดยจะนำร่องขายก่อน 5 ล้านฉบับนายชาญกฤช กล่าวว่า สำนักงานสลากได้เรียกผู้ค้าปี 2558 ที่ลงทะเบียนขายสลากดิจิทัลไว้ จำนวน 4,800 ราย มาทำสัญญาตั้งแต่วันที่ 11 พ.ค.ที่ผ่านมา โดยจะได้สลากทันทีคนละ 5 เล่ม เป็นสัญญาแบบ 1 ปี ซึ่งไม่ต้องรับสลากใบไปจำหน่าย แต่จะวางขายผ่านแอพลิเคชันเป๋าตัง ตั้งแต่วันที่ 2 มิ.ย. เวลา 06.00 น.เป็นต้นไป